2018. gada 22. maijā Noteikumi Nr. 292

Rīgā (prot. Nr. 25 15. §)

**Grozījumi Ministru kabineta 2004. gada 8. marta noteikumos Nr. 127 "Rīgas vēsturiskā centra saglabāšanas un aizsardzības noteikumi"**

Izdoti saskaņā ar

Rīgas vēsturiskā centra saglabāšanas un aizsardzības likuma 7. pantu

Izdarīt Ministru kabineta 2004. gada 8. marta noteikumos Nr. 127 "Rīgas vēsturiskā centra saglabāšanas un aizsardzības noteikumi" (Latvijas Vēstnesis, 2004, 39. nr.; 2005, 98. nr.; 2008, 14. nr.; 2011, 126. nr.; 2015, 147. nr.) šādus grozījumus:

1. Aizstāt noteikumu tekstā (izņemot 16. punktu) vārdus "teritorijas plānojums" (attiecīgā locījumā) ar vārdiem "lokālplānojums" (attiecīgā locījumā).
2. Papildināt 4. punktu aiz vārda "remontu" ar vārdiem "(labošanu), konservāciju un restaurāciju".
3. Izteikt 9.1 punktu šādā redakcijā:

"9.1 Ar publiskiem pasākumiem saistītu publiskās ārtelpas pārveidošanu daļās Nr. 1, 2, 3, 4, 5 un 11 (Daugavas krastmala labā krasta teritorijā starp Dzelzceļa tiltu un Vanšu tiltu) īsteno, ievērojot šo noteikumu 8.5. apakšpunktā minētās prasības un šo noteikumu 3.1.6. apakšpunktā minētajos gadījumos, ja saņemts Valsts kultūras pieminekļu aizsardzības inspekcijas pozitīvs atzinums. Atzinumu par minētās publiskās ārtelpas īstermiņa pārveidošanu (līdz pieciem gadiem) sniedz Rīgas pašvaldības par kultūras pieminekļu aizsardzību atbildīgā institūcija, bet, ja tādas nav, – Valsts kultūras pieminekļu aizsardzības inspekcija. Attiecīgā institūcija atzinumu sniedz četru darbdienu laikā."

1. Svītrot 12.1. apakšpunktā vārdus "kas saskaņojami ar Pasaules mantojuma komiteju".
2. Izteikt 12.3. apakšpunkta ievaddaļu šādā redakcijā:

"12.3. pēc ēkas īpašnieka vai valdītāja ierosinājuma, saskaņojot ar Rīgas pilsētas būvvaldi un, ja nepieciešams, konsultējoties ar Rīgas vēsturiskā centra saglabāšanas un attīstības padomi, nosaka ēku (būvju un atsevišķu to elementu) kultūrvēsturisko vērtību atbilstoši šādiem vērtību līmeņiem:".

6. Aizstāt 14. un 15. punktā vārdus "būvju rekonstrukcijas" ar vārdiem "būvju pārbūves (rekonstrukcijas)".

Ministru prezidents Māris Kučinskis

Kultūras ministre Dace Melbārde